You are here: Home » Content » 'n Mens lei nie 'n lewe in isolasie nie
Tags are descriptors added by lens makers to help label content, attaching a vocabulary that is meaningful in the context of the lens.This content is ...In these lensesGETSenPhaseLO Tags8th Afrikaans Assignment Course This module is included inLens: Siyavula: Life Orientation (Gr. 7-9)By: SiyavulaReview Status: In Review
'n mens LEI nie 'n lewe in isolasie NIEAktiwiteit 1 Om te verduidelik dat 'n mens nie 'n lewe in isolasie lei sonder om 'n inpak op iemand of iets anders te hê nie[LU 2.3] John Donne, 'n befaamde digter, het geskryf: "Geen mens is 'n eiland nie." Wat het hierdie man, wat van 1572 tot 1631 geleef het, probeer sê? Dalk kan jou taal onderwyser meer lig op die saak werp, maar volgens ons is daar verskeie interpretasies."Geen mens is 'n eiland nie" kan beteken dat geen ander persoon 'n invloed of impak op daardie persoon kan hê nie. Dink net aan mense wat 'n groot invloed op jou lewe en gevoelens gehad het. Jy is ook dalk bewus van huidige wêreldnuus en tendense. Jy is nie 'n eiland geïsoleer van alles nie, net afhanklik van jouself. Dit kan ook beteken dat elke persoon die mense en omgewing om hom beïnvloed. Wanneer iemand 'n sigaret sorgeloos op droë gras weggooi is die gevolg 'n veldbrand wat die natuur of wonings kan beskadig. Deur roekeloos te bestuur kan jy 'n hele gesin uitwis. Jy het dan beide hulle lewens, en die van die naasbestaandes beïnvloed. Dink aan die impak van Moeder Theresa op die lydende en sterwende massas wie sy gedien het. Dink aan Nelson Mandela, sekerlik een van die bekendste persoonlikhede van alle tye. Hy word deur miljoene nagestreef. Sy voorbeeld het 'n sterk invloed op ander.Wat wil jy graag aan die wêreld nalaat? Hoe wil jy graag onthou word?Beantwoord die volgende vrae: 1. Verduidelik "Geen mens is 'n eiland nie" in jou eie woorde.2. In Suid-Afrika het ons die bekende begrip van "Ubuntu". Hoe verduidelik jy hierdie konsep aan iemand wat dit nooit vantevore gehoor het nie?3. Ons het ook die uitdrukking "kanalla(h)" by 'n vriend in die Bo-Kaap gehoor. Weet jy wat dit beteken?4. Het die bostaande konsepte enigiets in gemeen? Bespreek kortliks onder mekaar in groepe.Lees verderOns het vasgestel dat mense mekaar beïnvloed en dat daar 'n wisselwerking is tussen mens en die omgewing .Wat is die verskil tussen die natuurlike omgewing en die mensgeskape omgewing? Die stad is 'n voorbeeld van "'n mensgeskape omgewing en 'n natuurlike woud en wilde diere is deel van die natuurlike omgewing.Beantwoord die volgende vrae:5. Dink versigtig. Gee voorbeelde van die natuurlikeomgewing waar jy woon of skoolgaan (is 'n park natuurlik of mensgemaak?). Verduidelik hoekom jy 'n area as natuurlik beskou.Lees verderMense woon dus hoofsaaklik in 'n mensgeskape omgewing, hoewel sekere stamme nog in ongeskonde woude oorleef. Mense woon selde stoksiel alleen in die natuur. 'n Persoon wat so leef noem ons 'n kluisenaar.
LU 1 Gesondheids-bevorderingDie leerder is in staat om ingeligte besluite oor persoonlike, gemeenskaps- en omgewingsgesondheid te neem.
1.1 'n aksie kan beplan waarmee wette en/of beleid vir die beskerming van omgewingsgesondheid, toegepas word om met 'n omgewingsgesondheidsaangeleentheid te handel;
1.2 die oorsake van algemene siektes krities in terme van sosio-ekonomiese en omgewingsfaktore kan analiseer;
1.4 toon dat hy ingeligte en verantwoordelike besluite oor gesondheid en veiligheid kan neem; en
1.5 'n gesondheids- en veiligheidsaangeleentheid wat met geweld verband hou kan analiseer, en alternatiewe vir geweld asook teenstrategieë kan voorstel.
LU 2 Sosiale OntwikkelingDie leerder in staat om begrip van en toewyding aan grondwetlike regte en sosiale verantwoordelikhede, asook begrip vir diverse kulture en gelowe te toon.
This work is licensed by Siyavula Uploaders under a Creative Commons Attribution License (CC-BY 3.0), and is an Open Educational Resource. Last edited by Siyavula Uploaders on Jul 13, 2009 3:55 am -0500. Add to a lens